CELEX: 22006D0139
Language: el
Date: 2006-10-27 00:00:00
Title: Απόφαση της Μεικτής Επιτροπής του ΕΟX αριθ. 139/2006, της 27ης Οκτωβρίου 2006 , για την τροποποίηση του πρωτοκόλλου αριθ. 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

21.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 366/85
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
   
   αριθ. 139/2006
   της 27ης Οκτωβρίου 2006
   για την τροποποίηση του πρωτοκόλλου αριθ. 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
   Η ΜΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία» και, ιδίως, τα άρθρα 86 και 98,
   Εκτιμώντας τα ακόλουθα:
   
               (1)
            
            
               Το πρωτόκολλο 31 της συμφωνίας τροποποιήθηκε με την απόφαση αριθ. 90/2004 της Μικτής Επιτροπής του ΕΟΧ της 8ης Ιουνίου 2004 (1).
            
         
               (2)
            
            
               Η απόφαση της Μικτής Επιτροπής του ΕΟΧ αριθ. 56/96 της 28ης Οκτωβρίου 1996 (2) προέβλεπε την επέκταση της συνεργασίας μεταξύ των συμβαλλομένων μερών της συμφωνίας μέσω της συμπερίληψης στο Πρωτόκολλο 31 της Συμφωνίας του δικτύου Ευρωπαϊκών Υπηρεσιών Απασχόλησης (European Employment Services — Eures).
            
         
               (3)
            
            
               Αρχικά το Λιχτενστάιν είχε επιφυλαχθεί του δικαιώματός του να συμμετάσχει στο δίκτυο Eures ανάλογα με τα αποτελέσματα της κοινής επισκόπησης των μεταβατικών μέτρων στον τομέα της ελεύθερης κυκλοφορίας των προσώπων όπως προβλέπει το Πρωτόκολλο 15 της συμφωνίας.
            
         
               (4)
            
            
               Βάσει της εν λόγω κοινής επισκόπησης, η απόφαση της Μικτής Επιτροπής του ΕΟΧ αριθ. 191/1999 της 17ης Δεκεμβρίου 1999 (3) εισήγαγε νέες τομεακές προσαρμογές στα Παραρτήματα V και VIII της συμφωνίας όσον αφορά το Λιχτενστάιν, οι οποίες περιορίζουν στην εγκατάσταση προσώπων στο Λιχτενστάιν.
            
         
               (5)
            
            
               Η επιφύλαξη όσον αφορά τη συμμετοχή του Λιχτενστάιν στο δίκτυο Eures δεν θα πρέπει να ισχύει πλέον.
            
         
               (6)
            
            
               Ως εκ τούτου το πρωτόκολλο 31 της συμφωνίας θα πρέπει να τροποποιηθεί προκειμένου να καταστεί δυνατή η συμμετοχή του Λιχτενστάιν στο δίκτυο Eures, με έναρξη ισχύος από 1ης Ιανουαρίου 2007,
            
         ΑΠΟΦΑΣΙΖΕΙ:
   Άρθρο 1
   Το άρθρο 15 παράγραφος 4 του πρωτοκόλλου 31 της συμφωνίας αντικαθίσταται ως εξής:
   
      
                  «4.
               
               
                  Οι παράγραφοι 1 έως 3 ισχύουν για το Λιχτενστάιν από 1ης Ιανουαρίου 2007.»
               
            
   Άρθρο 2
   Η παρούσα απόφαση τίθεται σε ισχύ την επομένη της τελευταίας κοινοποίησης προς τη Μικτή Επιτροπή του ΕΟΧ δυνάμει του άρθρου 103, παράγραφος 1 της συμφωνίας (4).
   Εφαρμόζεται από 1ης Ιανουαρίου 2007.
   Άρθρο 3
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 27 Οκτωβρίου 2006.
      
         
            Για τη Μικτή Επιτροπή του ΕΟΧ
         
         
            H Πρόεδρος
         
         Oda Helen SLETNES
         
      
   
   
      (1)  ΕΕ L 349 της 25.11.2004. σ. 52.
   
      (2)  ΕΕ L 58 της 27.2.1997, σ. 50.
   
      (3)  ΕΕ L 74 της 15.3.2001, σ. 29.
   
      (4)  Δεν έχουν αναφερθεί συνταγματικές απαιτήσεις.